জর্জ চ্যালেনর
জর্জ চ্যালেনর (ইংরেজি: George Challenor; জন্ম: ২৮ জুন, ১৮৮৮ - মৃত্যু: ৩০ জুলাই, ১৯৪৭) বার্বাডোসের সেন্ট মাইকেল এলাকার ওয়াটারলুতে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন। ১৯২৮ সালে তিনটি টেস্টে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোসের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে মিডিয়াম বোলিংয়ে পারদর্শীতা দেখিয়েছেন।